Eelnõu

NARVA LINNAVALITSUS

KORRALDUS

Narva …….……... 2021 nr ………….….

**Maa sihtotstarbe määramine ja arvamuse andmine maaüksuste riigi omandisse jätmiseks**

**(Kadastiku, Soldino tee 2)**

**1. Asjaolud ja menetluse käik**

Maa-amet esitas Narva Linnavalitsusele 26.03.2021 kirjaga nr 6-8/21/5399 (dokumendiregistris nr 1-12.3/2821) teate Narva linna haldusterritooriumil asuvate allpool loetletud reformimata maaüksuste maa riigi omandisse jätmise menetluse algatamise kohta.

Kõneolevad hoonestamata maaüksused jäetakse riigi omandisse maareformi seaduse § 31 lõike 1 punkti 8 alusel maareservina.

Maa-amet palub Narva Linnavalitsusel vastavalt maa riigi omandisse jätmise korrale määrata maaüksustele sihtotstarve, anda arvamus maa riigi omandisse jätmise kohta ja esitada maaüksuste osas õiend teiste isikute taotluste kohta maa tagastamiseks või erastamiseks.

Riigi omandisse taotletakse Elektrijaama linnaosas asuvad Kadastiku (51101:001:1340) ja Soldino tee 2 (51101:001:1452) maaüksused. Narva linna kehtiva üldplaneeringu järgi Kadastiku maaüksuse sihtotstarve on "looduslik haljasmaa" ja osaliselt "metsamajandusmaa" ning Soldino tee 2 maaüksuse sihtotstarve on "looduslik haljasmaa". Maa-ameti hinnangul on maaüksustel põllu- või metsamajanduslik potentsiaal. Kuna see ei ole üldplaneeringuga vastuolus, siis määratakse maaüksustele sihtotstarve vastavalt Maa-ameti taotlusele ja maakatastriseaduse § 20 lõikele 7 - "maatulundusmaa".

Kõnesolevate maaüksuste osas puuduvad teiste isikute taotlused maa tagastamiseks või erastamiseks.

**2. Õiguslikud alused**

Vabariigi Valitsuse 03.09.1996. a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.

**3. Otsus**

3.1 Määrata maa sihtotstarbeks „**maatulundusmaa“ (011; M)** järgmistele maaüksustele:

3.1.1 Kadastiku, katastritunnus 51101:001:1340, pindala 770016 m2;

3.1.2 Soldino tee 2, katastritunnus 51101:001:1452, pindala 109668 m2

3.2 Nõustuda punktis 3.1 nimetatud maaüksuste riigi omandisse jätmisega.

**4. Rakendussätted**

4.1 Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele väite haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik

Linnapea Üllar Kaljuste

Linnasekretär